
บทคัดย่อ
การตรวจคัดกรองโรคเบาหวานเบื้องต้นด้วยแถบตรวจมีข้อจำกัดสำคัญจากการแปลผลด้วยสายตามนุษย์ซึ่งเสี่ยงต่อความคลาดเคลื่อนจากแสงแวดล้อมและประสบการณ์ โครงงานนี้จึงพัฒนาระบบปัญญาประดิษฐ์เพื่อยกระดับมาตรฐานการวิเคราะห์ผลให้แม่นยำ โดยใช้สถาปัตยกรรม YOLO ในการตรวจจับวัตถุและจำแนกเฉดสีแถบตรวจปัสสาวะ 6 ระดับ ตั้งแต่ Negative, Trace ไปจนถึง Plus4 กระบวนการพัฒนาเริ่มจากการปรับมาตรฐานภาพร่วมกับการขยายชุดข้อมูลขึ้น 20 เพื่อสร้างความสมดุล ในขั้นตอนการฝึกฝนได้ปรับจูน Hyperparameters โดยให้น้ำหนัก Box Loss เท่ากับ 7.5 นาน 100 Epochs ซึ่งค่าความผิดพลาดลู่เข้าหาศูนย์และเสถียร สอดคล้องกับค่าความแม่นยำเฉลี่ย mAP50 ที่พุ่งสูงอย่างรวดเร็ว จากการประเมินประสิทธิภาพบนชุดข้อมูลทดสอบ 720 ตัวอย่าง พบว่าระบบมีความแม่นยำรวม (Overall Accuracy) สูงถึง 95% มีค่าเฉลี่ย F1-score อยู่ที่ 0.94 แผนภูมิความสับสน (Confusion Matrix) แสดงชัดเจนว่าความผิดพลาดเกิดขึ้นเฉพาะในคลาสข้างเคียงเท่านั้น และไม่มีการทายผิดพลาดข้ามคลาส ปัจจุบันได้นำโมเดลติดตั้งบนระบบ Cloud-based โดยพัฒนาการเข้าถึงซอฟต์แวร์แบบสองช่องทางทั้งในรูปแบบ Web Application ผ่าน Streamlit และระบบอัตโนมัติผ่าน LINE Chatbot เพื่อรองรับการใช้งานบนสมาร์ทโฟนได้ทันทีโดยไม่ต้องติดตั้งแอปพลิเคชันเพิ่มเติม 

คำสำคัญ:แถบตรวจปัสสาวะ, ปัญญาประดิษฐ์, การคัดกรองโรคเบาหวาน, เว็บแอปพลิเคชัน, ไลน์แชตบอต



1. บทนำ
              ปัจจุบันโรคเบาหวานถือเป็นปัญหาสาธารณสุขที่สำคัญและมีแนวโน้มผู้ป่วยเพิ่มสูงขึ้นอย่างต่อเนื่อง การคัดกรองสุขภาพเบื้องต้นด้วยแถบตรวจระดับน้ำตาลในปัสสาวะ (Urine Dipstick Test) เป็นวิธีที่ได้รับความนิยมเนื่องจากเข้าถึงง่ายและมีต้นทุนต่ำ อย่างไรก็ตาม การใช้งานในทางปฏิบัติยังมีข้อจำกัดสำคัญคือ การอาศัยสายตามนุษย์ในการเทียบเคียงเฉดสีเพื่อแปรผล ซึ่งมีความเสี่ยงสูงที่จะเกิดความคลาดเคลื่อนจากปัจจัยภายนอก เช่น สภาวะแสงแวดล้อมที่ไม่คงที่ หรือความชำนาญที่แตกต่างกันของผู้ตรวจแต่โครงงาน "การละบุคคลคณะผู้จัดทำได้เล็งเห็นถึงปัญหาดังกล่าว จึงได้ริเริ่มพัฒนาแบบจำลองปัญญาประดิษฐ์ เว็บแอปพลิเคชัน และไลน์แชตบอต เพื่อการคัดกรองโรคเบาหวานเบื้องต้นผ่านการวิเคราะห์เชิงสีของแถบตรวจน้ำตาลในปัสสาวะ" ขึ้น โดยนำเทคโนโลยีโครงข่ายประสาทเทียมมาประยุกต์ใช้ในการตรวจจับและจำแนกเฉดสีของแถบตรวจทั้ง 6 ระดับ เพื่อสร้างมาตรฐานการวิเคราะห์ผลที่มีความแม่นยำ ปราศจากอคติ และลดความผิดพลาดจากตัวบุคคล นอกจากความมุ่งมั่นในการพัฒนาระบบปัญญาประดิษฐ์ให้มีความแม่นยำสูงถึงร้อยละ 95 แล้ว โครงงานนี้ยังให้ความสำคัญกับการเข้าถึงที่ง่ายดาย โดยได้นำระบบไปติดตั้งบนคลาวด์และเปิดให้บริการแบบทูอินวัน ทั้งในรูปแบบเว็บแอปพลิเค และระบบอัตโนมัติผ่านไลน์แชตบอตผู้ใช้งานจึงสามารถเข้าถึงเครื่องมือนี้ผ่านสมาร์ทโฟนได้ทันทีโดยไม่ต้องติดตั้งแอปพลิเคชันเพิ่มเติม คณะผู้จัดทำหวังเป็นอย่างยิ่งว่า นวัตกรรมและรายงานโครงงานฉบับนี้จะเป็นประโยชน์ต่อบุคลากรทางการแพทย์ ผู้ป่วย และบุคคลทั่วไป รวมถึงเป็นจุดเริ่มต้นในการต่อยอดเทคโนโลยีปัญญาประดิษฐ์เพื่อยกระดับระบบสาธารณสุขเชิงป้องกันระดับชุมชนต่อไป หากมีข้อผิดพลาดประการใด คณะผู้จัดทำขอน้อมรับคำติชมและข้อเสนอแนะเพื่อนำไปปรับปรุงในโอกาสหน้า

2. วิธีดำเนินการ
 2.1 การเตรียมและการปรับแต่งชุดข้อมูล
  2.1.1 การเก็บรวบรวมข้อมูล
1. จัดเตรียมภาพถ่ายแถบตรวจน้ำตาลในปัสสาวะที่ผ่านการใช้    งานแล้ว ภายใต้สภาวะแสงและมุมกล้องที่หลากหลาย
2. คัดแยกและจัดหมวดหมู่ภาพถ่ายออกเป็น 6 ระดับการวินิจฉัยตามมาตรฐานทางการแพทย์ ได้แก่ ผลปกติ (Negative), (Trace), พลัส 1 (Plus1), พลัส 2 (Plus2), พลัส 3. (Plus3) และ พลัส 4 (Plus4) โดยมีชุดข้อมูลเริ่มต้นคลาสละ 36 ตัวอย่าง (รวม 216 ตัวอย่าง)
  2.1.2 การทำสัญประกาศข้อมูล
1. นำภาพถ่ายทั้งหมดเข้าสู่โปรแกรมตีกรอบวัตถุ
 (เช่น    LabelImg หรือ Roboflow)
2. ทำการตีกรอบล้อมรอบบริเวณหน้าต่างแสดงเฉดสีบนแถบตรวจ (Bounding Box) อย่างแม่นยำ พร้อมระบุคลาส (Class Label) ทั้ง 6 คลาส เพื่อใช้เป็นข้อมูลอ้างอิงในการเรียนรู้ของโมเดล
  2.1.3 การปรับมาตรฐานภาพ
1. ปรับขนาดรูปภาพ (Resize) ให้อยู่ในขนาดเดียวกันตามข้อกำหนดของโมเดล (เช่น  พิกเซล)
2. ทำการปรับค่าเฉลี่ยสีแสง (Color Normalization) เพื่อลดสัญญาณรบกวน (Noise) และลดอิทธิพลของความเพี้ยนสีที่เกิดจากสภาพแสงแวดล้อมตอนถ่ายภาพ
  2.1.4 การขยายชุดข้อมูล
1. ใช้เทคนิคการเพิ่มข้อมูลแบบสุ่ม ได้แก่ การหมุนภาพ (Rotation), การปรับระดับความสว่าง (Brightness Adjustment), การเพิ่มสัญญาณรบกวน (Gaussian Noise) และการเบลอภาพ (Blurring)
2. ทำการขยายชุดข้อมูลเพิ่มขึ้น 20 เท่า ส่งผลให้มีชุดข้อมูลสำหรับทดสอบรวมทั้งสิ้น 720 ตัวอย่าง (คลาสละ 120 ตัวอย่าง) ซึ่งสร้างความสมดุลของน้ำหนักข้อมูล (Weight Balancing) ได้อย่างมีประสิทธิภาพ
2.2 การฝึกฝนและพัฒนาแบบจำลองปัญญาประดิษฐ์
  2.2.1 การเลือกและตั้งค่าสถาปัตยกรรม
1. เลือกใช้โครงข่ายประสาทเทียมแบบ YOLO (You Only Look Once) สำหรับงานตรวจจับวัตถุและจำแนกประเภท (Object Detection & Classification) เนื่องจากสามารถประมวลผลหาตำแหน่งแถบตรวจและวิเคราะห์สีได้พร้อมกันในขั้นตอนเดียวด้วยความเร็วสูง
  2.2.2 การปรับจูนพารามิเตอร์
1. กำหนดค่าน้ำหนักความผิดพลาดในการตีกรอบพิกเซลวัตถุ (Box Loss Weight) เท่ากับ 7.5 เพื่อเน้นย้ำความแม่นยำในการระบุพิกเซลช่องสี
2. ตั้งค่าระยะเวลาในการฝึกฝนโมเดลเป็นจำนวน 100 รอบสัญญาณ (Epochs)
  2.2.3 การฝึกฝนและการคำนวณค่าความผิดพลาด
1. ดำเนินการฝึกฝนโมเดลผ่านหน่วยประมวลผลกราฟิก (GPU)
2. ทำการบันทึกและติดตามดัชนีชี้วัดความผิดพลาด 3 ส่วนหลัก ทั้งในชุดฝึกฝนและชุดตรวจสอบ ได้แก่ 
-Box Loss: ค่าความคลาดเคลื่อนในการตีกรอบพิกเซลวัตถุ
-Class Loss: ค่าความคลาดเคลื่อนในการจำแนกประเภทเฉดสีน้ำตาล
-Distribution Focal Loss (DFL Loss): ค่าความผิดพลาดความละเอียดของขอบกรอบวัตถุ
3. ตรวจสอบกราฟเครื่องชี้วัดเพื่อให้มั่นใจว่าค่า Loss ทั้งหมดลู่เข้าหาศูนย์และคงที่อย่างเสถียร พร้อมทั้งค่าความแม่นยำเฉลี่ย (mAP50 และ mAP50-95) พุ่งสูงและนิ่งตั้งแต่ช่วงครึ่งแรกของการเทรน
2.3 การประเมินประสิทธิภาพของแบบจำลอง
 2.3.1 การทดสอบบนชุดข้อมูลใหม่
1. นำแบบจำลองที่ดี มาทำการทดสอบกับชุดข้อมูลทดสอบจำนวน 720 ตัวอย่างที่แยกไว้และไม่เคยผ่านการฝึกฝนมาก่อน
 2.3.2 การทดสอบบนชุดข้อมูลใหม่
1. ประเมินประสิทธิภาพโดยสรุปผลออกมาเป็นค่าดัชนีสากล ได้แก่ ค่าความแม่นยำรวม (Overall Accuracy), ค่าความถูกต้อง (Precision), ค่าความระลึกได้ (Recall) และคะแนนเอฟวัน (F1-score)
2. ทำการคำนวณค่าเฉลี่ย Macro Average และ Weighted Average เพื่อยืนยันความสามารถในการกระจายตัวของการพยากรณ์
 2.3.3 การทดสอบบนชุดข้อมูลใหม่
1. ใช้ แผนภูมิความสับสน (Confusion Matrix) ในการประเมินการจับคู่ทำนายผิดพลาด เพื่อยืนยันว่าข้อผิดพลาดทั้งหมดเกิดเฉพาะในคลาสข้างเคียงที่เฉดสีใกล้เคียงกันมากเท่านั้น และไม่มีการทำนายผิดพลาดข้ามคลาสขั้นวิกฤตทางการแพทย์
2. วิเคราะห์ผลผ่านกราฟสมรรถนะรวม ได้แก่ Precision-Confidence, Precision-Recall และ F1-Confidence Curves
2.4 การพัฒนาและติดตั้งระบบในรูปแบบทูอินวัน
 2.4.1 การติดตั้งระบบบนคลาวด์
1. แปลงแบบจำลองปัญญาประดิษฐ์ให้อยู่ในรูปแบบไฟล์ที่พร้อมใช้งาน (Deployment Instance) และนำไปติดตั้งบนเว็บเซิร์ฟเวอร์คลาวด์ เพื่อเปิดใช้งาน API สำหรับการประมวลผลออนไลน์ตลอด 24 ชั่วโมง

2.4.2 การพัฒนาช่องทางที่ 1: เว็บแอปพลิเคชัน
1. พัฒนาส่วนติดต่อผู้ใช้งาน (User Interface) ด้วยโครงร่าง Streamlit Frameworkและออกแบบระบบให้ผู้ใช้งานสามารถเข้าถึงผ่านเว็บเบราว์เซอร์ ทำการเปิดกล้องถ่ายภาพ หรืออัปโหลดรูปภาพแถบตรวจปัสสาวะ และกดสั่งการประมวลผลผ่านหน้าเว็บได้ทันที
 2.4.3 การพัฒนาช่องทางที่ 2: ไลน์แชตบอต
1. เชื่อมต่อระบบหลังบ้าน (Backend Server) เข้ากับ LINE Messaging API และเปิดใช้งานช่องทางรับข้อมูล (Webhook)
2. ออกแบบระบบสคริปต์อัตโนมัติ เมื่อผู้ใช้งานทำการส่งรูปภาพแถบตรวจปัสสาวะเข้ามาในห้องแชต LINE ระบบจะดึงรูปภาพดังกล่าวส่งไปยัง API ของโมเดลปัญญาประดิษฐ์บนคลาวด์เพื่อประมวลผล และส่งผลลัพธ์การวินิจฉัยสีพร้อมระดับความเสี่ยงเบาหวานกลับไปให้ผู้ใช้งานในแชตโดยอัตโนมัติทันที

ผลการและการอภิปรายผล
ตารางที่1:ตารางแสดงค่า Precision, Recall และ F1-score ของแต่ละคลาส

จากตารางทดสอบจำแนกเฉดสีทั้ง 6 ระดับ รวม 720 ตัวอย่าง พบว่าแบบจำลองมีความแม่นยำสูงมากโดยมีค่า Precision, Recall และ F1-score สูงเกิน 0.90 ในทุกคลาส ซึ่งยืนยันถึงความเสถียรในการแยกแยะสีได้อย่างมีประสิทธิภาพ ทั้งนี้คลาส Neg และ Plus4 ประสบความสำเร็จสูงสุดด้วยค่า F1-score ที่ 0.97 และ 0.96 ตามลำดับ เนื่องจากเป็นสีโทนหัวและท้ายสุดของแถบตรวจ (เขียวอมฟ้าและน้ำตาลเข้ม) ทำให้โมเดลจำแนกออกจากกลุ่มอื่นได้ง่ายที่สุด ในขณะที่คลาส Trace มีค่า F1-score ต่ำที่สุดในตารางคือ 0.91 เนื่องจากเป็นเฉดสีช่วงกึ่งกลางที่มีความคาบเกี่ยวและกลมกลืนกับคลาสข้างเคียงสูง อย่างไรก็ตาม ผลคะแนนรวมที่ยังคงสูงกว่า 0.90 ในทุกกรณี ย่อมแสดงให้เห็นว่าระบบมีความน่าเชื่อถือและพร้อมใช้งานเป็นเครื่องมือคัดกรองเบื้องต้นได้อย่างปลอดภัย
ตารางที่2:ตารางแสดงค่า Accuracy, Macro avg, Weighted avg
[image: ]
เมื่อพิจารณาดัชนีชี้วัดรวมจากตาราง ระบบสามารถบรรลุค่าความแม่นยำรวม (Accuracy) สูงถึง 0.95 (ร้อยละ 95) โดยมีค่า Macro Average อยู่ที่ 0.94 และ Weighted Average อยู่ที่ 0.95 ตัวเลขที่สูงและใกล้เคียงกันนี้เป็นสิ่งยืนยันว่า แบบจำลองปัญญาประดิษฐ์มีเสถียรภาพสูง สามารถจำแนกเฉดสีได้ดีเยี่ยมในทุกคลาสอย่างเท่าเทียมกัน โดยไม่เกิดปัญหาความลำเอียงในการพยากรณ์ นวัตกรรมนี้จึงมีความน่าเชื่อถือและแม่นยำเพียงพอสำหรับใช้เป็นเครื่องมือคัดกรองเบาหวานเบื้องต้นในชุมชน
	
รูปที่1: Training Metrics
[image: ]

รูปที่2: กราฟแสดงค่าน่าเชื่อถือ[image: ]

จากกราฟสมรรถนะของ สามารถอภิปรายผลได้ว่า แบบจำลองมีประสิทธิภาพและความเสถียรสูงมากในการจำแนกเฉดสี โดยกราฟ Precision-Confidence แสดงให้เห็นว่าค่าความถูกต้องพุ่งสูงขึ้นอย่างรวดเร็วและเข้าใกล้ 1.0 เมื่อระดับความมั่นใจเพิ่มขึ้น สอดคล้องกับกราฟ Precision-Recallที่เส้นกราฟเกาะกลุ่มอยู่ในระดับสูงและคงรักษาค่า Precision ไว้ได้ดีแม้ค่า Recall จะเพิ่มขึ้น นอกจากนี้กราฟ F1-Confidence ยังแสดงให้เห็นว่าค่าคะแนน F1-score เฉลี่ย (เส้นสีน้ำเงินเข้ม) รักษาระดับความแม่นยำคงที่ไว้ได้อย่างยอดเยี่ยม (มากกว่า 0.90) ในช่วงค่า Confidence ที่กว้าง ก่อนจะดิ่งลงในจุดที่ความมั่นใจสูงเกินไป ตัวบ่งชี้ทั้งหมดนี้ร่วมยืนยันว่าโมเดลมีความสมดุลและมีความน่าเชื่อถือสูงมากในการนำไปใช้งานจริง

สรุปผล
จากการประเมินประสิทธิภาพของระบบด้วยชุดข้อมูลทดสอบจำนวนทั้งสิ้น 720 ตัวอย่าง (ครอบคลุมการทดสอบทั้ง 6 ระดับสี ตั้งแต่ Neg ไปจนถึง Plus4 ระดับละ 120 ภาพ เพื่อความสมดุลของข้อมูล) พบว่าแบบจำลองปัญญาประดิษฐ์ YOLO ที่ผ่านกระบวนการปรับมาตรฐานภาพ (Image Normalization) ขยายชุดข้อมูล 20 เท่า (Advanced Data Augmentation) และปรับจูนพารามิเตอร์ Box Loss ที่ 7.5 นาน 100 Epochs สามารถทำงานได้อย่างมีประสิทธิภาพสูง โดยบรรลุค่าความแม่นยำรวม (Overall Accuracy) สูงถึงร้อยละ 95 (0.95) และมีค่าเฉลี่ย F1-score อยู่ที่ 0.94 ซึ่งผ่านเกณฑ์การทดสอบสมรรถนะความเสถียรของกราฟ Precision, Recall และ F1-Confidence ในระดับดีเยี่ยม
เมื่อวิเคราะห์เชิงลึกผ่านแผนภูมิความสับสน (Confusion Matrix) พบว่าระดับผลปกติ (Neg) และระดับน้ำตาลสูงวิกฤต (Plus4) เป็นกลุ่มที่ระบบสามารถตรวจจับพิกเซลวัตถุและจำแนกเฉดสีได้ถูกต้องแม่นยำที่สุด โดยคลาส Neg มีค่า F1-score สูงสุดที่ 0.97 และคลาส Plus4 อยู่ที่ 0.96 เนื่องจากเป็นโทนสีบริเวณหัวและท้ายสุดของเกณฑ์ (เขียวอมฟ้าและน้ำตาลเข้ม) ทำให้โมเดลสามารถแยกแยะลักษณะเฉพาะออกจากกลุ่มอื่นได้ง่าย ในขณะที่ระดับกึ่งกลางอย่าง Trace และระดับ Plus1 ถึง Plus3 พบความคลาดเคลื่อนปรากฏขึ้นเล็กน้อย (คลาส Trace มีค่า F1-score ต่ำสุดที่ 0.91) ซึ่งส่วนใหญ่เกิดจากข้อจำกัดทางกายภาพของเฉดสีที่มีความคาบเกี่ยวและใกล้เคียงกันสูงในคลาสข้างเคียง แต่อย่างไรก็ตาม ไม่พบการพยากรณ์ผิดพลาดในลักษณะข้ามคลาสขั้นวิกฤตที่ส่งผลกระทบต่อการประเมินอาการทางการแพทย์
สรุปได้ว่า นวัตกรรมการใช้ปัญญาประดิษฐ์ร่วมกับการพัฒนาแอปพลิเคชันในโปรเจกต์นี้ มีประสิทธิภาพและความน่าเชื่อถือสูงเพียงพอสำหรับเป็นเครื่องมือคัดกรองสุขภาพเบื้องต้น ช่วยลดความผิดพลาดจากการแปลผลด้วยสายตามนุษย์ (Subjective Visual Interpretation) ที่มักแปรปรวนตามสภาพแสงแวดล้อม และช่วยให้ผู้ใช้งานสามารถประเมินความเสี่ยงโรคเบาหวานผ่านสมาร์ทโฟนได้อย่างรวดเร็วและแม่นยำ ทั้งนี้ คณะผู้จัดทำมีแนวทางในการพัฒนาต่อยอดระบบในอนาคต โดยจะเพิ่มระบบปรับสมดุลสีอัตโนมัติ (Color Calibration) ร่วมกับแถบเทียบสีมาตรฐาน และการพัฒนาหน้ากากช่วยกะระยะวางแถบตรวจ (Overlay Guide) เพื่อเพิ่มความแม่นยำในการครอบภาพและวิเคราะห์เฉดสีภายใต้สภาวะแสงที่สว่างหรือมืดจัดให้มีเสถียรภาพสูงสุดต่อไป
กิตติกรรมประกาศ

